Hustle (film, 1975)
<s>Hustle (), u Jugoslaviji prikazan pod naslovom Grad opasnosti, je američki kriminalistički film snimljen 1975. godine u režiji Roberta Aldricha.</s><s>Radnja započinje samoubistvom mlade djevojke čiji ojađeni otac Marty Hollinger (koga tumači Ben Johnson), veteran Korejskog rata, ne zna da mu se kćer bavila prostitucijom, te, uvjeren da je riječ o zločinu, započinje vlastitu istragu koja će ga odvesti do uticajnog i politički "potkoženog" advokata Lea Sellersa (čiji lik tumači Eddie Albert).</s><s>Protagonist filma, koga tumači Burt Reynolds, je poručnik Phil Gaines, iskusni, ali dobronamjerni detektiv losanđeleske policije koji želi spriječiti da Hollinger dodatno strada, a situaciju dodatno komplicira što je njegova djevojka Nicole (čiji lik tumači Catherine Deneuve) elitna pariška prostitutka čiji je jedan od klijenata upravo Sellers.</s>

<s>Hustle je snimljen u vrijeme kad je Burt Reynolds bio na vrhuncu popularnosti, te je također u njemu sudjelovao kao ko-producent.</s><s>Kritičarima je, međutim, daleko više u oči upao beskompromisno pesimistični karakter filma, odnosno prikaz suvremenog društva kao moralne kaljuže gdje vlada sveopća korupcija; u tome se često vidio odraz sveopćeg raspoloženja, odnosno gubitka vjere u institucije i budućnost izazvanog aferom Watergate i naftnim šokom.</s><s>Aldrich je sve to potcrtao neočekivano mračnim završetkom.</s><s>Usprkos toga, Hustle je imao uspjeha na kino-blagajnama, mada Deneuve, kojoj je to bio dotada najveća uloga u nekom hollywoodskom filmu, više nije imala tako značajan angažman.</s>

<s>Uloge
 Burt Reynolds – Poručnik Phil Gaines
 Catherine Deneuve – Nicole Britton
 Ben Johnson – Marty Hollinger
 Paul Winfield – Narednik Louis Belgrave
 Eileen Brennan – Paula Hollinger
 Eddie Albert – Leo Sellers
 Ernest Borgnine – Santuro
 Jack Carter – Herbie Dalitz
 Colleen Brennan – Gloria Hollinger
 James Hampton – Vozač autobusa
 David Spielberg – Bellamy
 Catherine Bach – Peggy Summers</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Policijski filmovi</s>

